# אסתר עופרים

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אסתר עופרים
עטיפת האלבום "Esther" מ-1972
מקור | צפת, ישראל
שנות פעילות | 1959—היום
ז'אנר | זמר עברי פופ השיר האמנותי הישראלי
חברת תקליטים | ישראפון הד ארצי PHILIPS EMI
חברי ההרכב | {{{חברי ההרכב}}}
חברים לשעבר | {{{חברים לשעבר}}}
{{{אתר}}}

אסתר עופרים (נולדה ב־13 ביוני 1940) היא זמרת ישראלית מצליחה, הנחשבת לאחת מהזמרות העבריות החשובות והמוערכות ביותר.

## [עריכה] ביוגרפיה

אסתר עופרים נולדה בצפת כאסתר זייד לבית הלוי וגדלה בחיפה. היא בת למשפחה מאוד ותיקה בארץ שמוצאה מחלֶב שבסוריה.

### [עריכה] תחילת הדרך

כבר מתחילת הדרך מסתמן איזה שהוא פיצול אישיות בקריירה של אסתר עופרים. מצד אחד היא שרה לצד בן זוגה שירים "קלילים", אך מאידך, בתקליטי הסולו שלה יש חומר "רציני".

1959-1960 - אסתר מופיעה בהבימה כשחקנית באגדת שלושה וארבעה של ביאליק, מתחתנת עם אברהם רייכשטט (אבי עופרים) ושניהם מקימים את צמד העופרים - קודם לכך יש נסיון לשלישיה - שלישית העופרים עם שמוליק קראוס. הם מקליטים שני אלבומים [1] ו [2] ומופיעים במועדון התיאטרון בתל אביב. האלבומים זוכים להצלחה רבה ומושמעים תדיר בקול ישראל. ישנם הרבה שירים של אריה לבנון, דן אלמגור ובני ברמן בשני האלבומים האלה.

1961 - אסתר זוכה בפסטיבל הזמר והפזמון השני בשני המקומות הראשונים ("שאני עמך" ו"נעמה"). פרנק סינטרה מזמין אותה להופיע בהופעות שלו בארץ. אסתר מקליטה את אלבום הסולו הראשון שלה (שירי ילדים [3]) ואת האלבום השני (היו לילות) [4]."היו לילות" הופך ללהיט ומשוייך מעתה לאסתר. שני האלבומים בעיבודיו ובניצוחו של שמעון כהן.

### [עריכה] קריירה בינלאומית

1962 - אסתר נשלחת לפסטיבל בצופוט שבפולין על ידי קול ישראל עם השיר "סתיו" של משה וילנסקי ושמשון חלפי, היא זוכה והשיר "סתיו" הוא השיר המושמע ביותר בישראל בשנה זו. הזוג מתמקם בג'נבה שבשווייץ. האלבום "היו לילות" קוצר הצלחה רבה בישראל.

1963 - שווייץ שולחת את אסתר לייצג אותה באירוויזיון שנערך בלונדון ב-1963. אסתר שרה בצרפתית ("אל נא תלך") וזוכה במקום הראשון עד שנורבגיה מנתקת את הטלפון באמצע ההצבעה וכשהקשר מתחדש נורבגיה משנה את הניקוד כך שהצמד הדֶני יזכה. השיר זוכה להצלחה גדולה ומתורגם לגרמנית ואיטלקית. העופרים חותמים על חוזה הקלטות עם חב' פיליפס ההולנדית. הצמד מקליט את האלבום הראשון שלו בארצות הברית (שירים מהעולם) הכולל את "לילה לילה" ו"אדמה אדמתי" של מרדכי זעירא.
העופרים זוכים להצלחה רבה בהולנד עם הגרסה האנגלית של "עוד ריקוד אחד".

1964 - אסתר מופיעה כבת ים בתוכנית טלוויזיה הולנדית וזוכה בפרס ה Silver Rose of Montreux

1965 - אסתר מקבלת בהולנד את פרס האדיסון [5] ומקליטה בארצות הברית תקליט סולו עם תזמורת גדולה של שירי מחזות זמר בעיבודו וניצוחו של בובי סקוט [6]. העופרים מופיעים בגרמניה ובארצות הברית.

1966 - אסתר נבחרת לזמרת השנה בגרמניה, זוכה בשני תקליטי זהב [7] ו [8] ובפריז זוכה בפרס התקליטים היוקרתי Grand Prix International du Disques Academy Charles Cross על אלבום הסולו הצרפתי [9] שלה.

1967 - אסתר מקליטה אלבום סולו של שירי ילדים מכל העולם [10], ביניהם שירי לידר קלאסיים (השיר האומנותי הרומנטי) של גתה, היינה ועוד. הצד השני של התקליט מוקדש כולו לשירי ערש. ביניהם "שכב בני" של עמנואל הרוסי ושיר הערש של ברהמס. העופרים מופיעים באנגליה עם השיר "סינדרלה רוקפלה" וזוכים להצלחה מסחררת. העופרים מוזמנים להופיע בשידור הצבע הראשון בגרמניה ושרים את "שדמתי" של ידידיה אדמון. הסינגל של סינדרלה רוקפלה מודפס ב ישראל, פורטוגל, אוסטרליה, אנגליה, הולנד, סקנדינביה, איטליה, צרפת, בלגיה, גרמניה, ספרד, יוגוסלביה, טאיוון וארצות הברית.

אסתר עופרים - המבורג 2001
אסתר עופרים - צילום תקליט Ofarim Live 1969

1968 - הופעות באנגליה, תכניות ב BBC, העופרים מופיעים במופע המלכותי באלברט הול ומוצגים בפני המלכה אליזבט השנייה. סינדרלה צועד במצעד הפזמונים ברדיו בישראל וגם היו לילות וגם סתיו מושמעים סוף סוף שוב בארץ לאחר שבעזרת חיים טופול הוסר החרם ה"לא רשמי" שהוטל על העופרים באמצע שנות השישים בארץ - כנראה בגלל הרגישות שהייתה אז בשל העובדה שהצמד פעל הרבה בגרמניה.

1969 - הצמד מחליט להיפרד. אסתר מופיעה בברלין בתוכנית טלוויזיה, מפיקה ומקליטה בכוחות עצמה את אלבום הסולו [11] בחברת פיליפס. בין השירים "שחרחורת" - שמקורו בשיר לאדינו - שזוכה להצלחה אדירה בארץ ולהשמעות אין ספור ברדיו. סיפור "היו לילות" חוזר על עצמו ו"שחרחורת" משוייך מעתה לאסתר עופרים. על התקליט גם שני שירים של לאונרד כהן שביניהם "ציפור על חוט תייל" שהופך במשך השנים לשיר האייקון שלה.

### [עריכה] חזרה לארץ

בשנות השבעים אסתר מתראיינת הרבה ברדיו ובעיתונות הישראלים, היא שוהה הרבה בארץ וזוכה בכינור דוד.

1970 מופיעה אסתר לראשונה בהיכל התרבות בתל אביב בערב יום העצמאות.

1971 מופיעה שוב בחג הפסח וחוזרת לאהבותיה הישנות, היא שרה לראשונה את "נעולה היא דלתי" ואת "שירת הנודד" ואת "היו לילות" כהדרן. הקהל קוטף את הפרחים שמקשטים את הבמה וזורק על אסתר הקורנת מאושר.

1972 אסתר מקליטה שני אלבונים חדשים [12] ו [13] מופיעה שוב ושרה שיר חדש יחסית, את "זמר נוגה" של רחל ושמוליק קראוס, היא מצטלמת לתוכנית טלוויזיה עם נופי הארץ ובאוקטובר מופיעה ברחבי הארץ בהופעה של שעתיים. היא שרה את "מעל פסגת הר הצופים", את "ואולי" של רחל, את "יצאנו אט" וגם את "התרגעות".

1973 אסתר מתגייסת למאמצי מלחמת יום הכיפורים ומופיעה לפני חיילים פצועים ובבסיסי צה"ל.

1975 אסתר מופיעה עם להקת הפלטינה ושרה הרבה שירים ישנים בביצוע חדש משלה (שזה תמיד חג למעריציה) ביניהם "הנך יפה רעייתי", "הכניסיני תחת כנפך", "שיר החליל", "שני שושנים", "טעם המן" של יצחק אליה נבון, "מחמד לבבי" ו"יד ענוגה".

1977 אסתר משתפת פעולה עם צוות קצת אחרת, יוני רכטר, שם טוב לוי, שלמה יידוב, ושלמה גרוניך ואמן הגיטרה יוסי לוי, מופיעה עמם בכל הארץ ושרה חומר ישראלי עכשווי, "לו באת" הנפלא של יונתן רטוש, "אני השר" של אבן גבירול, "צער הלילה" של דליה רביקוביץ, "שירי סוף הדרך" של לאה גולדברג, "דמעות של מלאכים" של דן מינסטר ויוני רכטר, "איך זה שכוכב" של מתי כספי ועוד, כל זאת בצד השירים הקבועים שלה. מבחר משירים אלה מלווה אותה עד הופעותיה היום.

### [עריכה] חזרה לגרמניה

1982 - אסתר מקליטה בגרמניה אלבום של [14] חומר עכשווי עם אמן שעוסק במוסיקה אלקטרונית בשם אברהרד שוינר. הופעות בגרמניה. אסתר מקליטה בניו יורק את האלבום הלבן [15]בעבור הד ארצי שבו גרסה שלישית של "היו לילות" וגרסה עברית של "שיר האביב" של היינה, בתרגום לאה גולדברג. את שיר האביב שרה היום אסתר בשתי השפות. היא הקליטה אותו בגרמנית על גבי תקליט הילדים שהוזכר לעיל. היא מופיעה בניו יורק בשנה זו.

1984 - אסתר מופיעה בברלין בתפקיד חיה במחזה גטו מאת יהושוע סובול ובבימויו של פיטר צאדק. גם גיורא פיידמן משתתף במחזה. היא שרה במחזה שירים שמקורם בגטו ווילנה. הופעות בטלויזיה הגרמנית.

1988 - הופעות בארץ - יצא באוסף זה[16] בהד ארצי וגם כאן [17] .

1990 - אסתר מופיעה בפסטיבל ערד בערב שמוקדש למרדכי זעירא. המלחין האהוב עליה.

1991 - פסטיבל ישראל - ערב שירי רחל

1995 - פסטיבל ערד במופע משותף עם יהודית רביץ - ולאחר מכן הופעות בארץ.

1998 - אסתר מתכבדת בהופעה בקונצרט היובל 50 למדינה עם תזמורת ירושלים רשות השידור ושנה לאחר מכן היא מופיעה עם התזמורת הפילהרמונית הישראלית במסגרת הסדרה קלסיקה אחרת.

כיום - אסתר החלה להופיע שוב בהמבורג ב 1998 בקונצרט מסורתי בחג המולד, והיא מופיעה כיום ברחבי גרמניה.

## [עריכה] קישורים חיצוניים

- האתר הרשמי (הולנד) - באתר מידע על הופעות (אסתר מופיעה לאחרונה בגרמניה בלווי יוני רכטר)
- האתר של Conny (גרמניה) - אתר עם דיסקוגרפיה מלאה, הופעות בסרטים ועוד
- אסתר עופרים, באתר MOOMA - מוגבל רק למה שיצא בארץ
- שיאי הקול האנושי - מאמר במעריב מאת גל אוחובסקי הכולל ביוגרפיה ודיסקוגרפיה
- ראיון עם גל אוחובסקי במעריב

מקור: http://he.wikipedia.org../../../%D7%90/%D7%A1/%D7%AA/%D7%90%D7%A1%D7%AA%D7%A8_%D7%A2%D7%95%D7%A4%D7%A8%D7%99%D7%9D.html

קטגוריות: זמרים לפי שפה: עברית | זמרים ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Nederlands
- Português
- Svenska